NaiveNeuron/SloPal huggingface dataset:
J. Brocka, poslanec: (2009-02-12):
Dámy a páni, o tomto sú ťažké časy, musí každý šetriť. Vy v tejto chvíli plytváte, pani ministerka, a vaši ľudia na finančnej a hospodárskej kríze zarábajú. A darmo to maskujete sociálnymi podnikmi. Ja to chápem, proti sociálnemu sa ťažko bojuje. Ale toto nie sú sociálne podniky, toto sú socialistické podniky, toto sú štátne podniky a vaši ľudia ich chcú dirigovať. Vaši ľudia tam chcú zamestnávať, vy si chcete takto kupovať voličov. Dámy a páni, toto je podvod, toto je podvod v réžii strany SMER. Toto je pravda, pani ministerka. (Potlesk.)
S. Kahanec, poslanec: (2009-10-28):
Keď by sa tento tender dotiahol do konca a v závere by sme mali konštatovanie Európskej komisie, že nepreplatí nie 360 mil., ale 3,6 mld., tiež by ste to brali, ako že nič zvláštne sa neudialo, však Zamedia a spol. dostali svoje peniaze. Prečo Zamedia podpisovala za všetkých štyroch? V tej zmluve, o ktorej ste hovorili? Aj za tie dva belgické firmy. Prečo to boli také jednoduché veci? (Reakcia z pléna.) Dve, ďakujem pekne.
Glváč, Martin, podpredseda NR SR (2019-09-10):
Ďakujem, otváram rozpravu, do rozpravy som dostal jednu písomnú prihlášku, za poslanecký klub OĽANO. Pán poslanec Heger, nech sa páči.
Mazurek, Milan, poslanec NR SR (2021-06-15):
Pán kolega, ja už začnem, len ešte chvíľku počkám, kým sa plénum trochu upokojí, aby to bolo predsa len trochu úctivé. No a potom sa pustím do témy. (Rečník sa odmlčal.) (Reakcia spravodajcu.) Počkám, neviem, či budem sa prekrikovať? Potom ja som stále za toho, čo kričí. (Reakcia spravodajcu. Ruch v sále.) Bol som, ale tak... To už teraz je jedno.
Hrušovský, Pavol, predseda NR SR (2011-12-08):
Páni poslanci, prerušujem rokovanie 26. schôdze a zvolávam poslanecké grémium. Prosím vás ešte, zapnite pána predsedu výboru pre zdravotníctvo.
Paška, Pavol, predseda NR SR (2014-07-10):
Pani spravodajkyňa, chcete sa vyjadriť k rozprave? (Reakcia spravodajkyne.) Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Je to tlač 1059.
Číž, Miroslav, podpredseda NR SR (2015-11-19):
Teraz v rozprave vystúpi pani poslankyňa Košútová. Pripraví sa pán poslanec Vörös Péter.
Viskupič, Jozef, poslanec NR SR (2013-09-18):
Ďakujem. Áno, myslím si, že si trafil klinec po hlavičke, keď si hovoril o tom, že kde začala stúpať hviezda vtedy opozičného politika, nádejného, Roberta Fica. Bola to predsa kritika privatizácie, kritika toho, že niekto dáva majetok nás, majetok štátu do rúk súkromným podnikateľom. Kam sa táto stúpajúca hviezda dostala? Usvedčený, že daroval Slovensko zbohatlíkom. Finančná skupina EPH v záhlaví dokumentu, ktorý bol pripravený do vlády finančnou skupinou J&T a na základe tohoto dokumentu, ktorý tu volali moji kolegovia „dokumentom o rozkradnutí SPP“, sa dostáva zisková časť tohoto podniku do rúk finančných skupín a stratová časť zostáva v rukách štátu. A premiér si toto ani nedokázal vypočuť a nedokázal jeden jediný zdravý argument položiť na stôl. Či budú daňoví poplatníci znášať ďalej tento kšeft a tento obchod a ako to teda s nimi myslí. Myslím si, že to nemyslel dobre ani s jedným. A tá stúpajúca hviezda dosiahla svoj vrchol. Mám pevné presvedčenie, že to tak je. Ďakujem.
P. Hrušovský, predseda NR SR: (2004-03-11):
Súhlasím, mnohí navrhovatelia predkladaných pozmeňujúcich návrhov podliehajú intervencii mnohých ministrov, to si povedzme otvorene. A legislatívnu prax, ktorú sme si tu osvojili, nie je dobrá, pretože často sme svedkami toho, že pozmeňujúce návrhy úplne menia pôvodnú filozofiu návrhu zákona. Ale tam by som prosil, aby ústavnoprávny výbor zaujal stanovisko k takémuto postupu. Pán spoločný spravodajca, chcete sa vyjadriť? Nie. Prerušujem rokovanie o tomto bode programu. Prosím pána ministra, aby uviedol ďalší návrh, ktorým je informácia o vydaných aproximačných nariadeniach vlády Slovenskej republiky v II. polroku 2003 a o zámere prijímania aproximačných nariadení vlády Slovenskej republiky v I. polroku 2004 . Nech sa páči, pán minister.
Hrnčiar, Andrej, podpredseda NR SR (2018-05-09):
Dve faktické poznámky. Nech sa páči, pani poslankyňa Gaborčáková.
Blanár, Juraj, podpredseda NR SR (2022-09-21):
Pán poslanec Šefčík, môžete reagovať na faktické poznámky.
Glváč, Martin, podpredseda NR SR (2019-02-01):
Ďakujem. S faktickou poznámkou, pani poslankyňa Cigániková, končím možnosť prihlásiť sa, nech sa páči.
Podmanický, Ján, poslanec NR SR (2024-06-12):
Ďakujem za slovo. Vážený pán podpredseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Tomáš, Erik, poslanec NR SR (2018-12-03):
Veľmi krátko. No, pani poslankyňa, tak keď hovoríte o neodbornosti, tak neviem, na koho narážate. Chcem, po prvé, povedať, že vôbec som v žiadnom prípade neprejavoval úctu k rodičom, pretože teraz ste ten obsah tej vašej petície rozšírili o tú, o tú jednu myšlienku, že je to za vyššie platy alebo niečo podobné. Predtým v tej rozprave ste hovorili, že rodičia chcú, aby tá dotácia bola pre chudobné deti. A teraz hovoríte, že je to tak, že bojujú za zachovanie, za zachovanie tej dotácie. A vy ste si všimli, že tá dotácia zostáva zachovaná? Keď hovoríte o odbornosti, pani poslankyňa. Tá dotácia zostáva zachovaná, len už bude platiť len pre deti materských škôl od druhého, od dvoch rokov alebo od troch rokov, podľa toho, ako to povolí zriaďovateľ, po posledný ročník materskej školy, keďže od posledného ročníka materskej školy vyššie až na základné školy už to bude plošná dotácia. A nielenže tú dotáciu zachovávame, pani poslankyňa, keď už hovoríte o odbornosti, ale my ju aj zvyšujeme, lebo doteraz je tá dotácia maximálne do výšky jedného eura. Teraz bude aj pre tieto detičky z materskej školy 1,20, aby to bolo rovnaké. Takže len chcem, aby sme sa bavili naozaj korektne. A preto som povedal, že nerozumiem petícii za zachovanie, respektíve za to, aby tú dotáciu dostávali deti z chudobných rodín, keďže ona je, zostáva zachovaná a bude a bude. Ďakujem pekne.
Kučera, Karol, poslanec NR SR (2021-10-20):
Termín hlasovania navrhujem zajtra o 11.00 hod.
Jurinová, Erika, podpredsedníčka NR SR (2013-06-20):
Ďakujem pekne, pán poslanec. Na vaše vystúpenie sa prihlásil s faktickou poznámkou pán poslanec Pavol Zajac, dávam mu slovo, uzatváram možnosť prihlásiť sa. Nech sa páči.
M. Číž, podpredseda NR SR: (2009-10-29):
Slovo má pán poslanec Kahanec.
S. Kahanec, poslanec: (2009-10-29):
Pán predseda, prosím vás, môže tu byť trošku kľud v sále, nedá sa tu hovoriť. Ďakujem. Teda nahlasovali učiteľov niektoré vysoké školy aj bez titulov PhD. a podobne, a tým pádom vznikli prirodzené zmätky, zmätky, na ktorých však záleží aj to, že či sa splní podiel študentov na pedagógov a či vysoká škola získa dekrét univerzity. A v neposlednom rade podľa počtu sa dáva aj dotácia, to znamená peniaze pre vysoké školy. V poslednom čase sa hromadia nejasnosti, aká je vlastne metodika zberu údajov, aký je spôsob práce rezortu s legislatívou. Hovorí sa o rôznych výkladoch, ale ak tieto rôzne výklady pre zber metodiky sú, malo by to ministerstvo a rezort jasne definovať. Tak preto vás poprosím, pán minister, aby ste sa k tomu vyjadrili, lebo nakoniec budeme mať vysoké školy, ktoré nebudú spĺňať podmienky a budú mať dekrét.
M. Číž, poslanec: (2004-03-10):
Pán minister, vy ste zaregistrovali, že nikto z poslancov, ktorí síce veľmi tvrdo kritizovali „reformné a pravicové kroky“, ale nikto osobne neurážal a že pri tej svojej inteligencii pravdepodobne pochopí, že reciprocita je namieste v danom smere. A chcel som vás, pán predsedajúci, požiadať iba o to, aby ste mu to vysvetlili. My podliehame disciplinárnej právomoci, logicky asi disciplinárnej právomoci podlieha aj pán minister. A úplne posledná vec, chcel som vás požiadať ešte o to, aby ste pána ministra vyzvali, aby vystúpil k závažným vystúpeniam v priebehu rozpravy, aby bolo možné...
Dostál, Ondrej, poslanec NR SR (2022-10-18):
Ďakujem za reakcie. Pán poslanec Nemec, áno, toto je vec, ktorá podľa mňa je tiež na diskusiu v tom návrhu. Tak ako je to navrhnuté, tak je tam možnosť aj jednostranného ukončenia, ukončenia zväzku alebo teda partnerského spolužitia iba jednostranným vyhlásením a ako som aj spomenul v rozprave, pán poslanec Šeliga to tu v rozprave k návrhu pána poslanca Valáška spochybnil, že či by to malo byť tak jednoducho rozviazateľný ten vzťah, či nemal by tam byť nejaký súhlas, ale, ale teda ak by sa vyžadoval súhlas, tak potom by muselo byť riešené, akým spôsobom by sa ukončoval taký zväzok v prípade, že by, že by nebol, nebol obojstranný súhlas alebo súhlas oboch partnerov. Niekto by o tom potom musel, musel rozhodnúť. Samozrejme, že je možné riešenie nie notárskej zápisnice, ale, ale matriky. To, samozrejme, je všetko otvorené. Viacerí diskutujúci tu spomínali salámu. Ja so salámou teda nemám, nemám nejaký žiadny problém. Saláma je v celku chutné jedlo, takže ja sa za to ani nehanbím a pánovi poslancovi Mizíkovi nie je jasné, že prečo sa zastávam menšín. No menšín sa zastávam preto, lebo menšín sa treba zastávať. Menšiny sú zväčša v postavení toho slabšieho a aj konzervatívci, ktorým ide o to, aby spoločnosť fungovala, sa majú zastávať menšín, lebo spoločnosť vtedy funguje, keď je v nej nejako integrovaná a keď sa v nej všetci cítia dobre vrátane tých menšín a nie je to také samozrejmé, tak preto sa o to treba, treba usilovať. Ja si nezastávam fanatických moslimov, ktorí zabíjajú homosexuálov, ja sa zastávam moslimov ako menšiny, ktorých niektorých chcú utláčať. Nechcú im priznávať práva.
Danko, Andrej, predseda NR SR (2019-05-15):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozp... (Reakcia navrhovateľky.) A v rámci rozpravy, áno? Nech sa páči, o slovo v rozprave požiadala pani poslankyňa Remišová. Nech sa páči.
Kollár, Boris, predseda NR SR (2023-02-14):
Pán poslanec, toto neni procedurálny návrh o raketách.
Figeľ, Ján, podpredseda NR SR (2012-08-01):
Ďakujem pekne. Ďalším rečníkom v rozprave je pán poslanec Jozef Mihál. Týmto mu udeľujem slovo.
Figeľ, Ján, podpredseda NR SR (2014-10-14):
Nech sa páči, s reakciou Zsolt Simon.
P. Hrušovský, predseda NR SR: (2003-09-09):
Pán podpredseda vlády, chcete sa vyjadriť k rozprave? Nie. Prerušujem rokovanie o tomto bode programu. Pristúpime k rokovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Nech sa páči, pán podpredseda vlády, uveďte návrh zákona.
Danko, Andrej, podpredseda NR SR (2024-04-30):
Ďakujem. O slovo požiadal navrhovateľ pán minister Taraba v rámci rozpravy.
Jurinová, Erika, podpredsedníčka NR SR (2015-11-20):
Ďakujem, pán navrhovateľ. Žiada si záverečné slovo pani spravodajkyňa? Nie. Prerušujem rokovanie o tomto bode programu. Ďalším bodom programu je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení nálezu Ústavného súdu Slovenskej republiky č. 239/2014 Z. z . Návrh zákona je uverejnený ako tlač 1773. Spoločná správa výborov má tlač 1773a. Dávam slovo pánovi poslancovi Martinovi Poliačikovi, aby za skupinu poslancov návrh zákona odôvodnil. Ja som opravila to meno, hej, pán poslanec Poliačik, nech sa páči.
P. Paška, predseda NR SR: (2009-06-18):
Určeným spravodajcom je pán poslanec Hradecký.
Hrušovský, Pavol, podpredseda NR SR (2011-09-14):
Hlasujeme páni poslanci o bodoch 1 a 2 zo spoločnej správy. Gestorský výbor neodporúča tieto body, respektíve tieto pozmeňovacie návrhy schváliť. (Hlasovanie.) 138 prítomných, 1 za, 74 proti, 63 sa zdržalo. Na želanie gestorského výboru Národná rada tieto body zo spoločnej správy neschválila.
Pčolinský, Peter, poslanec NR SR (2019-04-02):
Pán kolega, čiže chápem to správne, že legislatívno-technický nedostatok je, že teraz mi vypadlo, čo si vlastne povedal (reakcie z pléna), jaj, legislatívno-technický nedostatok je, že mali by sme urobiť väčšiu diskusiu v spoločnosti o tomto návrhu zákona. A to hádam nemyslíš vážne, že legislatívno-technickým nedostatkom je verejná diskusia. (Reakcia z pléna.) To je legislatívno-technický nedostatok, dobre. Však dobre, však v pohode, to je tvoj výklad. Ale ešte raz opakujem, v treťom čítaní ak poslanec nevie, či je za zákon alebo proti zákonu a zdrží sa, tak buď je nekompetentný, alebo nerozumie písanému textu. Čiže ešte raz pre všetkých, hnutie SME RODINA navrhuje, aby v treťom čítaní sme vypustili možnosť hlasovania zdržať sa. Ľudia nám za to nadávajú, ľudia nerozumejú tomu, prečo v treťom čítaní sa poslanec nevie rozhodnúť, či je za alebo je proti.
P. Paška, predseda NR SR: (2009-06-30):
(Hlasovanie.) 138 prítomných, 55 za, 71 proti, 11 sa zdržalo, 1 nehlasoval. Tento návrh sme neschválili.
Tomáš, Erik, poslanec NR SR (2023-05-18):
Pán Kremský, ja pre dôchodcov naozaj pracujem tri roky, ako len vládzem. Viete, je ľahké hovoriť, klamete, klamete, klamete a potom v tej istej vete priznáte celú tú citáciu. Pán Kremský (povedané so smiechom), veď ja len citujem vaše vyjadrenia... Nekričte, pán Kremský, viem, že sám... Ale, pán Kremský, ja celý čas citujem vaše vyjadrenie, ktoré ste vy potvrdili, tak nehovorte, že klamete, či sa môžem pozrieť do zrkadla. Ja, ja by som vám to mohol tak vrátiť teraz, pán Kremský a viete dobre, že ja viem, ale neprišiel som na posledné slovo tu ešte víriť vášne, pretože toto dôchodcov nezaujíma. Seniorov zaujíma iba to, či to prejde, alebo neprejde. Takže, pán Kremský neklamem, citácia bola presná a každý si nesie zodpovednosť za svoje vyjadrenia, tak ako si nesiem ja za tie svoje. Rovnako tak pani Zemanová, ak ste to teda prijali tak, že je to nejaká forma môjho ospravedlnenia, berte to tak, ale ja, samozrejme, trvám na tom na tej citácii, ktorá bola povedaná. Len som prišiel s tým, že toto nie je podstatné, už to nebudeme ďalej sa v tom pitvať a chcem teda požiadať aj SaS vzhľadom na tie dve veci, ktoré som uviedol, že ak budú dôchodky mimoriadne valorizované, bude to zohľadnené v 1. januári a po druhé, že sa tým opravia všetky chyby, všetky chyby k 1. januáru, aby zvážila túto podporu, pretože nič to SaS nebude stáť, naopak, SaS ukáže, že vie podporiť dobrý zákon, ktorý bol, mimochodom, tento návrh pripravený a to tu priznáme, v spolupráci ministerstvom práce, je odborne vyštrnganý a pomôže seniorom. Pomôže seniorom aj k 1. júlu a pomôže seniorom aj k 1. januáru. Vojna sa skončila, ide sa hlasovať. To som len chcel povedať.
Paška, Pavol, predseda NR SR (2013-09-11):
Prepáčte, pán poslanec, ja sa ospravedlňujem. Ešte raz, vážené pani poslankyne, páni poslanci, radšej odíďte zo sály. Prepáčte, pán poslanec, máte slovo.
Hrnčiar, Andrej, podpredseda NR SR (2018-03-26):
Pán poslanec Galko.
Kollár, Jozef, poslanec NR SR (2011-05-24):
Ďakujem pekne. Vážený pán predsedajúci, v rozprave vystúpila jedna pani poslankyňa, dajte, prosím, hlasovať o tom, že Národná rada Slovenskej republiky A. berie na vedomie Správu o výsledku hospodárenia Národnej banky Slovenska za rok 2010 a B. žiada guvernéra Národnej banky Slovenska predložiť na prerokovanie na schôdzu Národnej rady Slovenskej republiky analýzu efektívnosti a produktivity práce Národnej banky Slovenska pod číslom GUV – 1330/2010.
Blanár, Juraj, podpredseda NR SR (2021-10-21):
Ďakujem. Pani spravodajkyňa nemá záujem o záverečné slovo, takže prerušujem rokovanie o tomto bode programu a vyhlasujem minútovú prestávku a pristúpime k hlasovaniu o všetkých doteraz prerokovaných bodoch, tak ako boli spravodajcami oznámené. (Prestávka.)
Blanár, Juraj, podpredseda NR SR (2023-02-02):
Teraz s faktickou poznámkou vystúpi pán poslanec Filip Kuffa.
Puci, Róbert, poslanec NR SR (2015-03-17):
Dajte, prosím, hlasovať o bode 84 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Pčolinský, Peter, podpredseda NR SR (2022-11-10):
Ďakujem pekne. Prerušujem teraz rokovanie do štrnástej. Chcem len upozorniť, že o štrnástej pokračujeme hodinou otázok, potom interpelácie a až potom, pán minister, pokračujeme v rokovaní o vašom bode. Upozorňujem vzhľadom na počet prihlásených do rozpravy, že vyzerá to tak, že asi nestihneme do sedemnástej prerokovať tento návrh, to len upozorňujem, že tým pádom sa rokovanie natiahne až do zajtra. Čiže minimálne hlasovanie by bolo až zajtra, ak do sedemnástej neprerokujeme tento bod. Ďakujem pekne. (Prerušenie rokovania o 12.02 hodine.) (Pokračovanie rokovania o 14.00 hodine.)
Kollár, Jozef, poslanec NR SR (2010-12-08):
Ďakujem pekne. Pán predsedajúci, dajte teraz hlasovať o bodoch zo spoločnej správy, a síce spoločne o bodoch 1 a 2 s návrhom schváliť.
Dostál, Ondrej, poslanec NR SR (2023-12-18):
Ďakujem, pán predsedajúci. Pani poslankyňa Kosová, hovorili ste o tom, že naťahujeme rozpravu, no ale nielen naťahujeme rozpravu, my vecne diskutujeme k predloženému návrhu zákona, ktorý sa vládna koalícia snaží pretlačiť v skrátenom legislatívnom konaní, hoci nie sú splnené dôvody, zákonom dané dôvody na to, aby sa o ňom rokovalo v skrátenom konaní, tak sa snažíme upozorňovať na problematické stránky tohto návrhu a veľmi dobre ste to spravili aj vy vo svojom vystúpení a bolo by zlé, keby toto vystúpenie nezaznelo len z dôvodu, že by sme nenaťahovali alebo že by sme nemysleli aj na to, že sa snažíme oddialiť rokovanie o návrhu na zrušenie Úradu špeciálnej prokuratúry alebo teda o tých mafiánskych zákonoch, ako sa to už zaužívalo. Dali ste celej tej téme širší kontext, lebo áno, to, ako sa vláda snaží oslabiť boj proti korupcii aj v iných, aj prostredníctvom iných zákonov, ale aj prostredníctvom praktických opatrení napr. v rezorte vnútra, je veľmi úzko prepojené s tým, ako vláda sa snaží spochybňovať nezávislosť nezávislých inštitúcií, ktoré majú byť nezávislé, aby mohli si plniť svoje poslanie. A veľmi dobrý postreh je aj ten s tými ľudskými právami, lebo im nezáleží na ľudských právach Rómov v osadách, im nezáleží na ľudských právach zbitej Hedvigy Malinovej, uneseného vietnamského občana, im záleží na ľudských právach ich vlastných kumpánov. Neprimeraná výška trestov za niektoré trestné činy nebol problém, kým nezačali byť stíhaní ich kumpáni, ľudia, ktorí sú podozriví z korupcie v časoch ich vlády. To sú tie práva, na ktorých im zá... (Prerušenie vystúpenia časomerom.)
Laurenčík, Milan, podpredseda NR SR (2020-11-05):
Ďakujem. Pán poslanec, máte dve minúty na položenie doplňujúcej otázky. Nechcete doplňujúcu otázku. Ďakujem. Ďalšia otázka, otázka č. 4 je od pána poslanca Ondreja Dostála, ktorého v sále vidím, preto ju položíme pánovi ministrovi vnútra Slovenskej republiky Romanovi Mikulcovi, ktorého však zastúpi pán minister Andrej Doležal. Otázka znie: „Úrad verejného zdravotníctva Slovenskej republiky vo svojich usmerneniach ohľadom čeleniu pandémie COVID-19 odporúča, aby zamestnávatelia zvážili riziko šírenia ochorenia na pracovisku a umožnili aspoň časti zamestnancov home office. Aké sú aktuálne skúsenosti vášho ministerstva, resp. podriadených organizácií rezortu s home office? Využívate možnosť udeliť zamestnancom prácu z domu v súčasnom období?“ Nech sa páči, pán minister, päť minút na odpoveď.
Hort, Milan, podpredseda NR SR (2010-08-05):
Pán poslanec Droba? Pán poslanec, ale ja som ukončil možnosť prihlásiť sa s faktickými poznámkami. Ja sa spýtam, či je všeobecný súhlas, že by aj mohol... (Nesúhlasná reakcia pléna.) Nie. Ďakujem za ústretovosť opozícii. Pán poslanec, iba, ak by bola dohoda. Pán poslanec, keď ukončím možnosť prihlásiť sa, už to nie je možné, dávajte si na to pozor. Ak by bol všeobecný súhlas, tak, samozrejme, sa to dá. Urobilo sa to v minulosti veľakrát, ale, ako vidíte, nie dnes, a teraz, a tu, teraz nie. Takže teraz, pán minister, nechcete reagovať na faktické poznámky? Nie. Ďalej je do rozpravy prihlásený pán poslanec Miroslav Číž. Konštatujem, že nie je prítomný. Ďalej je prihlásený pán poslanec Dušan Muňko. Nech sa páči, pán poslanec.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-05-10):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, na rokovanie Národnej rady predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 o príspevku poskytovanom z európskych štrukturálnych a investičných fondov a o zmene a príspevku. Je to vypracované ako iniciatívny materiál. V skratke, je to reakcia na nepredvídanú situáciu, na nárast cien stavebných materiálov, ktorým umožňujeme, aby národné projekty financované z eurofondov, umožňujeme im dodatočné flexibility. Tento návrh vznikol po rokovaniach s Európskou komisiou, kde vzhľadom na situáciu, ktorá je spôsobená nárastom cien, to znamená, že niektorí dodávatelia odskakujú od projektov práve preto, že sa im zdvihli ceny, tak sme s Európskou komisiou vyrokovali, že sa môže zmeniť výška príspevku z eurofondov tak, aby si mohli vykompenzovať tieto zvyšujúce sa ceny. Návrh, prečo je to skrátené legislatívne konanie? Chceme umožniť poskytovateľom a prijímateľom flexibilne reagovať pri implementácii fondov Európskej únie z dôvodu vis maior, tým predchádzať problémom pri realizácii národných projektov a problémov s čerpaním finančných prostriedkov. Dôvody na použitie skráteného legislatívneho konania sú naplnené v oboch prípadoch navrhovaných úprav. Cieľom je zabrániť hospodárskym škodám, ktoré hrozia v dôsledku navyšovania cien stavebných materiálov. Ceny stavebných materiálov stúpli v priemere za rok o viac ako štvrtinu a ceny stavebných prác až o pätinu. Trend rastov pokračuje aj v súčasnom roku, keď ďalší rast vyvolala aj vojna na Ukrajine, a to vrátane rastu cien energie a pohonných hmôt. Ceny vybraných materiálov, z ktorých väčšina je pre investície z EŠIF-ov zásadná, stúpli ešte výraznejšie ako priemer. Cena elektrovodičov sa medziročne zvýšila o 54 %, cena stavebnej ocele sa zvýšila takmer o 80 %. Keď sme robili audit národných projektov, zo 147 národných projektov, ktoré sú aktuálne v implementácii, riadiace orgány a jednotlivé ministerstvá, pod ktoré patria jednotlivé operačné programy, identifikovali problém súvisiaci s nárastom cien stavebných prác a materiálov pri 52 národných projektoch. Tieto národné projekty sú v celkovej sume 1,24 miliardy eur. Ide o dva typy projektov dopravná infraštruktúra a o projekty, ktoré sú pod rezortom ministerstva školstva, napríklad projekt ACCORD. Takéto dôsledky si vyžadujú okamžitú odpoveď. Rokovali sme s Európskou komisiou, ktorá nám takéto riešenie povolila, aby sme v čase bezprecedentnej krízy mohli na to flexibilne reagovať a zvýšiť sumu poskytovanú z európskych, z európskych prostriedkov. Ďakujem veľmi pekne za podporu. Vo výbore tento návrh prešiel jednomyseľne. Budeme radi, keď to podporíte aj tu v pléne. Ďakujem.
Danko, Andrej, predseda NR SR (2020-02-20):
Pán poslanec Fecko.
J. Slabý, poslanec: (2007-06-21):
Pán poslanec Mikloško, predsa po cestách cyklisti môžu chodiť, aj po lesných cestách aj v zmysle tohto navrhovaného zákona, ale tu by šlo o to, že tu bol pohyb cyklistov v najvyššom stupni ochrany. O toto mi išlo. Kravy tiež, keď budú chcieť, môžu, ale tu je najvyšší stupeň ochrany. (Smiech v sále.) Páni, tu je najvyšší stupeň ochrany, tu platí čosi iné a vy to veľmi dobre viete. Na pána Mikloša, či si vy myslíte, že ste niečo poškodili. Pán poslanec, ak si vy myslíte, že ste niečo poškodili, to ja neviem posúdiť. Ja si zase môžem myslieť, že ste niečo poškodili, ale, samozrejme, že ste porušili podľa môjho názoru zákon tým, že ste sa pohybovali s bicyklom v najvyššom stupni ochrany prírody. Ďalšia vec o tom, že chceme zakázať ľuďom, aby tieto krásy videli. Prečo? Tvoria sa cyklotrasy. Teraz som otváral jednu cyklotrasu pri Rožňave, na budúci týždeň sa otvára nádherná cyklotrasa v Novej Bystrici. Čiže, to je úplne prirodzené, že chceme, aby sa ľudia dostali k tým krásam, ale nemôžeme v zmysle tohto porušovať zákon a myslím si, že už vonkoncom nie my, čo sme v parlamente. Pán poslanec Novotný, priemyselný park, tie začiatky priemyselného parku a čo za ním stojí. Ja som Trebišovčan, viem o tom možno viac ako vy a radšej sa nebudem k tomu vyjadrovať, môžeme sa potom naboku porozprávať. Mimochodom, okrem toho dánskeho investora sa podarili ďalší dvaja investori, ktorí prichádzajú do toho parku, pán ... no, sorry, už nestíham.
Figeľ, Ján, podpredseda NR SR (2015-05-26):
Ďakujem. Nech sa tak stane, otváram všeobecnú rozpravu. Do rozpravy písomne som dostal jednu prihlášku alebo meno Alojz Hlina. A potom bude nasledovať ešte ústna časť rozpravy. Takže prvým rečníkom v rozprave je pán poslanec Alojz Hlina. Nech sa páči.
Kerekréti, Ján, poslanec NR SR (2021-11-12):
Vážený pán kolega, sila hlasu nemá vplyv na silu faktu. To je, platí stále. Po druhé. Chápem vás, že chcete vládnuť strane, Národnej rade, národu, ale neovládate seba. Keby ste vedeli, čo, ako, kedy robiť, aby sme porazili COVID, neváhajte, neváhajte, povedzte to Rusom, Američanom, Číňanom a celému svetu a určite vás vyvážime zlatom. Áno. Nemáme dvadsať rokov na to, aby sme overovanie vakcín mohli skúmať. Volíme to najmenšie zlo, vakcíny. Ďakujem. (Potlesk.)
Krajkovič, Mikuláš, poslanec NR SR (2014-06-26):
Pán predseda, teraz dávam hlasovať o návrhu pána poslanca Simona, aby sa vrátil materiál na dopracovanie. Materiál tlač 1024, to je hodnotiaca správa o 10 rokov členstva Slovenskej republiky v Európskej únii.
Hrušovský, Pavol, podpredseda NR SR (2011-06-17):
Pán poslanec Matovič.
Gröhling, Branislav, poslanec NR SR (2016-09-14):
Ďakujem. Ja by som potom išiel do rozpravy a odpovedal by som so všetkými vecami.
Érsek, Árpád, minister dopravy a výstavby SR (2018-10-18):
Ďakujem pekne. Áno, konštatujem, nie je to len jedno miesto na Slovensku, kde je taký istý režim, jak ste hovorili, že sa rodičia správajú k doprave a nie doprava k rodičom, takže oni chodia tak do práce, aby stíhali aj deti, aj domácnosť, pretože nie je to len jediný úsek na Slovensku v takomto stave, ale ja za to, žiaľbohu, nemôžem. Čo sa týka vašej druhej otázky, áno, samozrejme, riešime vlakovú dopravu, posilňujeme, kde sa dá. Treba povedať, že ešte pred rok a pol bolo každé ráno vypravených 1 200 vlakových súprav a teraz je ich 1 500 a práve tu sa odzrkadľuje to posilnenie vlakovej prípravy. Samozrejme, čo sa týka Ružomberku, rozširujeme odbočovací pruh doľava, aby nezdržiaval priamy prieťah Ružomberkom. Hovoríme o tej jednej križovatke. Dali sme tam svetlá, ktoré mali by prepínať tak, aby bola zelená vlna. To je maximum, čo teraz vieme pre to spraviť. Pokiaľ chceme tam spraviť jeden pruh, ideme do výkupov, ideme do nového projektu, do všetkého, čo s tým súvisí, a to bude možno za dva, tri, štyri roky. Čiže jednoznačne my tam nemáme pozemky, na čom by sme mohli postaviť nový pruh, ktorý by bol v priamom smere. Preto práve tlačím na to, aby čo najrýchlejšie; a budú tam obrovské problémy na Višňovom, nie mnou zapríčinené. Čakáme na rôzne opatrenia, ktoré tam aj robíme denno-denne a jednoducho obávam sa, že tam bude meškanie i napriek tomu, že ten tunel bol prerazený, ale treba povedať aj prečo. Pán poslanec, tá stavba sa ťahá už neviem koľko rokov. Už jednoducho, a bolo by dobré to ukončiť. Samozrejme, ale mám obavy, že s tým konzorciom, ktoré tam pracuje, to bude veľmi ťažké. Ďakujem.
M. Košútová, poslankyňa: (2010-03-03):
Dôležitosť plnenia úloh Slovenského pozemkového fondu vyplývajúcich zo zákona si vyžaduje, aby jeho rada ako najvyšší orgán fondu bola funkčná aj v prípade, ak v Národnej rade Slovenskej republiky vznikne situácia, že niektoré politické strany, resp. politické hnutia nevyužijú svoje právo navrhnúť kandidátov za členov rady. Dovoľte mi preto, aby som dala pozmeňujúci návrh, kde navrhujem doplniť článok II predkladaného návrhu zákona nasledovným bodom 4: V § 35a ods. 1 sa za druhú vetu vkladá nová tretia veta, ktorá znie: „Rada začne vykonávať svoju činnosť, ak Národná rada Slovenskej republiky zvolí všetkých členov navrhnutých vládou Slovenskej republiky a nadpolovičnú väčšinu členov navrhnutých výborom. Povinnosť zvoliť zvyšných členov rady tým nie je dotknutá.“ Tento návrh odôvodňujem tým, že návrh preto umožňuje sfunkčniť tento orgán aj v prípade, ak bude zvolená nadpolovičná väčšina kandidátov navrhnutých Výborom Národnej rady Slovenskej republiky pre pôdohospodárstvo, životné prostredie a ochranu prírody, t. j. kandidátov politických strán, resp. kandidátov politických hnutí. Tento stav sa však nemôže stať trvalým, a preto návrh zvýrazňuje povinnosť zvoliť aj zvyšných členov rady. Ďakujem pekne.
V. Veteška, podpredseda NR SR: (2005-07-06):
B. Brestenská, poslankyňa: Vážený pán predsedajúci, vážené dámy a páni, dovoľte mi, aby som vystúpila ako spravodajkyňa v prvom čítaní k návrhu poslanca Branislava Opaterného na vydanie zákona, ktorým sa mení a dopĺňa zákon 725/2004 Z. z. o podmienkach prevádzky vozidiel v premávke na pozemných komunikáciách v znení neskorších predpisov, tlač 1214. Výbor Národnej rady pre hospodárstvo, privatizáciu a podnikanie uznesením č. 615 z 23. júla 2005 ma určil ako spravodajkyňu k predloženému návrhu pána poslanca Branislava Opaterného. Konštatujem, že uvedený návrh spĺňa po formálno-právnej stránke všetky náležitosti uvedené podľa § 67 a § 68 zákona Národnej rady č. 350/1996 Z. z. o rokovacom poriadku ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého zákona. Hodnotím súlad s Ústavou Slovenskej republiky a medzinárodnými zmluvami, ktorými je Slovensko viazané. Vplyv na verejné financie - nebude mať dopad na verejné financie ani na verejné financie rozpočtov obcí a územných celkov, ani vplyv na zamestnanosť a životné prostredie. Návrh zákona obsahuje doložku zlučiteľnosti strán Európskeho spoločenstva a práv Európskej únie, podľa ktorej problematika navrhovaného právneho predpisu nepatrí medzi prioritné oblasti aproximácie práva uvedené v Európskej dohode o pridružení, nie je prioritnou podľa Partnerstva pre vstup. Vychádzajúc z oprávnení, ktoré pre mňa ako pre spravodajkyňu vyplývajú z rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že po prerokovaní uvedený návrh zákona v prvom čítaní nebude pokračovať v rokovaní o tomto návrhu zákona. Pán predsedajúci, otvorte všeobecnú rozpravu.
Brocka, Július, poslanec NR SR (2010-12-10):
Je ešte z rozpravy, hlasujeme o návrhoch z rozpravy, pán predsedajúci.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode č. 71 pozmeňujúceho návrhu pána poslanca Galka. (Hlasovanie.) Prítomných 137, za 28, proti 76, zdržalo sa 1, nehlasovali 2. Tento bod sme neschválili.
Kotleba, Marek, poslanec NR SR (2021-02-25):
Ďakujem za slovo. Jozef, po prvé ťa musím pochváliť za naozaj tvoj kultivovaný prejav a vidno, že tvoja politická úroveň za tie roky je úplne niekde inde oproti tým príspevkom, ktoré sme tu mohli doteraz použiť. A po druhé by som chcel naozaj vyzdvihnúť tie informácie, ktoré si nám poskytol, pretože vychádzajú zo štatistík mesta Rimavská Sobota a tie naozaj nemôže nikto spochybňovať, lebo ty by si mal ako primátor najlepšie vedieť, koľko ľudí naozaj umrelo a koľko ľudí sa to dotklo, celá táto pandémia. Ďakujem.
Blaha, Ľuboš, poslanec NR SR (2013-11-27):
Ďakujem. Dovoľte mi pripomenúť, že o 12.15 hodine máme výbor pre európske záležitosti. Ďakujem.
V. Pavelka, poslanec: (2005-05-25):
Vážený pán minister, zaujímalo by ma, v akom časovom období bude vypísané druhé kolo výberového konania na vydanie povolenia na prevádzku ambulancie záchrannej zdravotnej služby. Okres Námestovo veľmi urgentne potrebuje druhú ambulanciu záchrannej  zdravotnej služby so sídlom v Zákamenom. Až po otvorení tejto druhej ambulancie záchrannej zdravotnej služby bude totiž možné konečne dodržať zabezpečenie zdravotníckej pomoci do 15 minút od prijatia hlásenia o potrebe  takejto pomoci. Ďakujem za pozornosť.
Blanár, Juraj, podpredseda NR SR (2023-02-03):
Posledná faktická poznámka, pani poslankyňa Záborská.
Petrák, Ľubomír, poslanec NR SR (2016-10-19):
Ďakujem pekne za slovo. Vážené kolegyne, kolegovia z výboru pre vzdelávanie, vedu a mládež a šport, pripomínam o 12.30 zasadnutie v miestnosti výboru, neformálne stretnutie s predstaviteľmi mimovládnej organizácie Domáca škola.
Kremský, Peter, poslanec NR SR (2021-11-26):
Pán kolega Žiak, ja súhlasím s tým, že naozaj treba pomôcť týmto ľuďom, ktorí za jednu dávku alebo niečo, čo mali pre seba, dostanú nejaký drakonický trest. Ale proste, keď niečo je nám prezentované nejakým spôsobom, ja som ochotný to podporiť, ale potom, keď vidíme v parlamente niečo úplne iné, čo je oveľa širšie, my vám môžeme veriť alebo nemusíme, že ste to dobre mysleli a že to dobre myslíte. Ale tu nefungujeme na viere, ale fungujeme na faktoch a my budeme hlasovať o niečom, čo je tam napísané. Čiže za takéto niečo ani ja nemôžem zahlasovať a chcem vás naozaj poprosiť, nesnažte sa nás teraz presviedčať, že to je niečo úplne iné, čo vidíme, že zle vidíme alebo zle tomu rozumieme, nemáme päť rokov, skúsme si naliať čistého vína a ja vám úplne čistého vína nalejem, že dajte si povedať od kolegu Pčolinského, ktorý to povedal úplne najjasnejšie, ako sa dá, ak to stiahnete a prepracujete, sme ochotní to podporiť, ale v tejto podobe to, žiaľ, neprejde do druhého čítania. Predpokladám.
Paška, Jaroslav, poslanec NR SR (2018-05-24):
Ďakujem za slovo, vážený pán predsedajúci, budem reagovať na pani ministerku, na jej vystúpenie. Zaznelo tu, povedal by som, veľa výhrad voči jej vystúpeniu. Ja by som chcel pripomenúť, že pani ministerka prevzala rezort vo veľmi zložitom stave. Iste nemôže za tie veci, ktoré sú, sa týkajú dedenia a, povedal by som, zložitej štruktúry pozemkovej, ktoré sú na Slovensku. Ale za veľmi dôležité považujem aj pripomenúť našim kolegom opozičným, že napriek tomu, že tento návrh podali, tak nesledovali vystúpenie, niektorí prišli počas rokovania a počas vystúpenia pani ministerky, len nevypočuli si zrejme tie veci, ktoré kľúčové hovorila napríklad o talianskej mafii a o mafiánskych praktikách a podobne. Pani Nicholsonová hovorila, že pani ministerka nevyvrátila nič z toho, kde spája sa mafia s pozemkovým úradom a s prideľovaním dotácií. No keby bola bývala pani Nicholsonová prítomná pri tom vystúpení pani ministerky, tak by musela počuť, že albánska mafia, teda nie, volá sa talianska mafia... (Reakcia z pléna.) Na pani ministerku hovorím. Pani ministerka hovorila o tom, že talianska mafia prišla na Slovensko pred 15 rokmi a za vlády pani premiérky Radičovej. Dostala, mala najväčší klondike na Slovensku, dostávala najväčšie dotácie a odvtedy sa prakticky uchytila v týchto, v týchto našich pomeroch. (Potlesk.) Takže to je, myslím, že veľmi dôležité počúvať, čo sa hovorí a nechodiť po chodbách práve vtedy, keď sa rokuje o vašom návrhu. A možno aj k tomu (reakcia z pléna), k tomu... Prepáčte, ja teraz mám slovo a bol by som rád, keby som mohol hovoriť. Takže z tohto pohľadu si myslím, naozaj je veľmi dôležité sledovať rozpravu, ak chcete teda k niečomu sa vyjadrovať a poznať fakty a dej toho diania, ktoré tuná v parlamente prebieha. Takže už iba na záver. Podmienky sú zložité. Pani ministerka dva roky robí všetko pre to, čo môže, na čo má kapacity a sily, aby upratala problémy, ktoré sa nazbierali za predchádzajúce roky. To nemôže byť dôvod, aby ste na ňu hodili zodpovednosť... (Prerušenie vystúpenia časomerom.)
Michelko, Roman, poslanec NR SR (2024-06-20):
Pán predsedajúci, dajte, prosím, hlasovať o bode 10 pozmeňujúceho a doplňujúceho návrhu pána poslanca Buža.
Glváč, Martin, podpredseda NR SR (2017-02-10):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
P. Paška, predseda NR SR: (2006-08-02):
Pán poslanec Richter.
Laurenčík, Milan, podpredseda NR SR (2021-11-05):
Pán poslanec Radovan Marcinčin, nech sa páči.
Karahuta, Jaroslav, poslanec NR SR (2023-06-20):
Pán predseda, pán predseda, keďže sme hlasovali o podanom pozmeňujúcom a doplňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Krajniak, Milan, poslanec NR SR (2018-10-23):
Skončili ste, pán poslanec Osuský? Viete sa ovládnuť? V poriadku. Dobre. Takže fakt č. 2. Ja osobne hlasujem za návrhy, ktoré považujem za dobré. Hlasujem za to, čo považujem za správne bez ohľadu na to, kto to navrhne. Je mi úplne jedno, či to navrhnete vy, alebo to navrhne niekto iný. A na to, si myslím, že by sme tu mali byť všetci. Fakt č. 3. Hlasoval som za opozičný návrh vášho poslaneckého kolegu pána poslanca Baránika, lebo ho považujem za dobrý, a hlasoval som aj za návrh pána poslanca Madeja, lebo ho považujem za dobrý. Fakt č. 4. Na opozičnom rokovaní u vášho predsedu pána Sulíka v pondelok som povedal, že ak takýto návrh do parlamentu príde, budem zaňho hlasovať. Dokonca som navrhoval, či ho nenavrhne priamo opozícia. Ja držím to, čo som povedal. Držím svoje slovo, hovorím, čo si myslím, a robím to, čo hovorím. Fakt č. 5. Ako prezidentský kandidát, by mi mohlo, samozrejme, vyhovovať, aby som neumenšoval kompetencie prezidenta republiky. Ale ja osobne napriek tomu budem hlasovať za tento návrh zákona, lebo ho považujem za dobrý... (Prerušenie vystúpenia časomerom.)
Bublavý, Dušan, poslanec NR SR (2014-06-27):
Pán kolega Kuffa aj pán predkladateľ, ja vás uisťujem, že detičky na výlety, a hlavne ku koncu roka, chodia. Tak ako sme chodievali my, chodievajú aj ony, či už vypomáhajú obce, alebo aj rodičia, ale nie sú všade školské autobusy. Používajú sa autobusy či už SAD-iek, alebo drobných podnikateľov, ktorí musia platiť mýto, lebo nevozia len detičky. My keby sme im odpúšťali poplatenie mýta, tak ako by podnikali? Veď musíme niečo aj dodržiavať. Čiže nedá sa to oddeliť od výletov, čiže akým spôsobom si to predstavuje aj pán predkladateľ. Čiže ešte raz musím pripomenúť, že tí podnikatelia alebo SAD-ky musia platiť. Ďakujem.
V. Palko, minister vnútra SR: (2003-04-23):
Vážené pani poslankyne, vážení páni poslanci, vzhľadom na uvedené skutočnosti odporúčam, aby ste predložený vládny návrh zákona podporili.
Laššáková, Jana, podpredsedníčka NR SR (2015-12-01):
S reakciou pán poslanec Osuský, nech sa páči.
Heger, Eduard, podpredseda vlády a minister financií SR, poverený vedením ministerstva zdravotníctva SR (2021-03-16):
Ďakujem veľmi pekne, pán predsedajúci. Opäť, vážené pani poslankyne, vážení páni poslanci, predkladám na rokovanie Národnej rady Slovenskej republiky návrh Dohody, ktorou sa mení Dohoda o prevode a mutualizácii príspevkov do jednotného fondu na riešenie krízových situácií. Je nevyhnutné vykonať zmeny v existujúcej dohode o prevode a mutualizácii príspevkov do jednotného fondu na riešenie krízových situácií, ktoré umožnia skoršie zavedenie spoločného zabezpečovacieho mechanizmu pre jednotný fond na riešenie krízových situácií. Tento krok by mal výraznou mierou posilniť stabilitu a znižovať existujúce riziká na finančných trhoch Európskej únie. Nevyhnutné zmeny zahŕňajú opatrenia, ktoré umožnia zabezpečiť, aby požiadavky na zníženie rizika boli úmerné úrovni ambícií spoločného zabezpečovacieho mechanizmu počas prechodného obdobia s obdobím ustáleného stavu. Primárne ide o zavedenie mechanizmu zdieľania tzv. mutualizácie mimoriadnych ex post príspevkov odvádzaných finančnými inštitúciami do spoločného fondu na riešenie krízových situácií spôsobom, aby kopíroval princípy súčasnej využívanej mutualizácie pravidelných ex ante príspevkov. Dohoda sa bude uplatňovať až po tom, ako všetky zmluvné strany, ktoré sa zúčastňujú na jednotnom mechanizme dohľadu a jednotnom mechanizme riešenia krízových situácií, dospejú k záveru, že sa dosiahol dostatočný pokrok v znižovaní rizika, a zároveň nadobudne účinnosť uznesenie Rady guvernérov Európskeho mechanizmu pre stabilitu o schválení používania spoločného zabezpečovacieho mechanizmu. Samotným podpisom dohody nevznikajú Slovenskej republike žiadne dodatočné záväzky, pretože táto zmluva pre Slovenskú republiku nadobúda účinnosť až po tom, ako Slovenská republika ukončí vnútroštátne ratifikačné legislatívne procesy. Súhlas s podpisom dohody a následnou ratifikáciou vyjadrila vláda Slovenskej republiky dňa 13. 1. 2021 uznesením 20/2021. Dohoda bola podpísaná stálou predstaviteľkou Slovenskej republiky pri Európskej únii v Bruseli dňa 27. 1. 2021. Plnú moc pre podpis dohody s výhradou ratifikácie vystavila pani prezidentka Slovenskej republiky. Materiál je predkladaný na rokovanie Národnej rady Slovenskej republiky za účelom ratifikácie dohody, ktorá je medzinárodnou prezidentskou zmluvou. Dovoľujem si vás týmto požiadať o prerokovanie návrhu a ďakujem za pozornosť.
M. Záhumenský, poslanec: (2008-11-26):
A chcem len poukázať na to, že historický princíp prístupu do Európskej únie, ktorý sa premeškal a keď sa Slovensko nepripravilo na tento vstup do tejto Únie sa nikdy nedá zmazať. To je, ako povedala pani kolegyňa Kramplová, skutočne sa nedá zmazať. Ako ten je taký, aký je a pokiaľ nedôjde po roku 2013 k zrovnoprávneniu všetkých farmárov v Európskej únii, tak budeme ním trpieť ďalej. A chcem vám len pripomenúť, že sú to obrovské miliardy eur v tom časovom slede, ktoré Slovensko mohlo dostať bez toho, aby do Európskej únie odvádzalo čo i len jeden cent navyše. A tieto peniaze mohli slúžiť Slovensku, slovenským občanom, slovenskému vidieku, slovenskému poľnohospodárstvu preto, aby bolo schopné uplatniť sa na trhu. Nehovorím o dotáciách a ich rušení, ale hovorím o rovnosti podmienok pre slovenských farmárov. A to je podstatná vec, ktorú treba dodržať.
Jurinová, Erika, podpredsedníčka NR SR (2015-10-30):
Pani poslankyňa Mezenská.
Plaváková, Lucia, poslankyňa NR SR (2024-06-27):
Ďakujem veľmi pekne. Ja by som teda k tejto téme ešte chcela dodať spresnenie, keďže sa tu objavili nejaké otázky o nejakej ideologizácii, čo ma teda dosť zarazilo, že akým spôsobom teda my vlastne ten zákon meníme. V súčasnej dobe je tam uvedené ženské priezvisko osoby inej ako slovenskej národnosti. To znamená, že ja by som čakala, že teda skôr bude vadiť to, že my tu v zákone máme teraz ako keby upravenú tú situáciu tak, že ženské priezvisko môže mať akákoľvek osoba bez ohľadu na pohlavie a meníme to na úpravu, priezvisko osoby ženského pohlavia. Osoba ženského pohlavia je normálne právny pojem, takisto v tom istom zákone máme napríklad dieťa ženského pohlavia. Čiže to nie je žiadna ideológia, to je normálne legislatívna úprava v súlade s tým, ako sa zákony píšu. Takže naozaj netreba za všetkým hľadať nejakého bubáka. Ďakujem veľmi pekne.
M. Kondrót, poslanec: (2008-10-22):
Viac ako dvojročná prax uplatňovania zákona o súkromnej bezpečnosti si vyžaduje špecifikovať niektoré ustanovenia tohto zákona. Navrhované zmeny reagujú i na zákon č. 330/2007 Z. z. o registri trestov, keď záujemcovi o prácu v súkromnej bezpečnostnej službe nie je v súčasnosti možné vydať odpis registra trestov, ktorý je však nutné mať, aby mohol preukázať svoju bezúhonnosť v zmysle iného zákona. Návrhom sa snažíme odstrániť i určitú diskrimináciu pri riešení platnosti už vydaných preukazov odbornej spôsobilosti, ale takisto riešime aj ďalšie problémy, na ktoré poukazujú skúsenosti z praxe. Verím, že navrhnuté zmeny po schválení zlepšia podmienky pri poskytovaní služieb v oblasti súkromnej bezpečnosti. Ďakujem za pozornosť a prosím o podporu tohto návrhu. Ďakujem pekne.
Klus, Martin, doterajší podpredseda NR SR (2020-03-20):
Vážené panie poslankyne, vážení páni poslanci, pokračujeme v rokovaní ustanovujúcej schôdze, podľa programu nasleduje bod určenie počtu podpredsedov Národnej rady Slovenskej republiky . Návrh na určenie počtu podpredsedov Národnej rady má tlač 7. Navrhuje sa, aby Národná rada mala štyroch podpredsedov. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak. Vyhlasujem rozpravu o tomto bode programu za skončenú. Pristúpime k hlasovaniu. Na schválenie uznesenia je potrebný súhlas nadpolovičnej väčšiny prítomných poslancov. Budeme hlasovať o návrhu, ako je v tlači 7, a teda aby Národná rada mala štyroch podpredsedov. Prosím ctené panie poslankyne, vážených pánov poslancov, aby ste sa prezentovali a hlasovali. (Hlasovanie.) Prítomných 114, za 98, proti 1, zdržalo sa 10, nehlasovalo 5 poslancov. Konštatujem, že tento bod programu sme schválili. Pristúpime k jedenástemu bodu programu, ktorým je voľba podpredsedov Národnej rady Slovenskej republiky . V predchádzajúcom bode sme si odhlasovali, že Národná rada bude mať štyroch podpredsedov. Návrh na voľbu podpredsedov Národnej rady má parlamentnú tlač 8. Kandidáti na funkcie podpredsedov Národnej rady sú uvedení v abecednom poradí. Sú to Gábor Grendel a Juraj Šeliga. Voľbu ďalších dvoch podpredsedov Národnej rady vykonáme na ďalšej schôdzi Národnej rady. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu o tomto bode programu za skončenú. Skôr ako pristúpime k voľbe, chcem len pripomenúť, že podľa čl. 90 ústavy podpredsedov Národnej rady Slovenskej republiky volí Národná rada tajným hlasovaním nadpolovičnou väčšinou hlasov všetkých poslancov. Podľa schváleného volebného poriadku sa podpredsedovia Národnej rady volia spoločným hlasovacím lístkom. Prosím, aby sme pristúpili k tajnému hlasovaniu o kandidátoch na podpredsedov Národnej rady. Postupovať budeme obdobným spôsobom ako pri predchádzajúcich tajných hlasovaniach. Pri každom mene a priezvisku kandidáta zakrúžkujeme tú alternatívu, za ktorú hlasujete, to znamená „za“, „proti“ alebo „zdržiavam sa“. Prosím overovateľov, aby sa ujali svojej funkcie a dohliadali na priebeh tajného hlasovania. Súčasne ich prosím, aby hlasovali ako prví. Dámy a páni, pristúpime k tajnému hlasovaniu. (Akt tajného hlasovania.)
P. Hrušovský, podpredseda NR SR: (2001-11-06):
S faktickými poznámkami na vystúpenie pána poslanca sa hlásia celkom štyria páni poslanci a päť paní poslankýň, posledný pán poslanec Brňák. Končím možnosť ďalších prihlášok. Pán podpredseda Andel sa prihlásil, požiadal o slovo. M. Andel, podpredseda NR  SR: Prepáčte, že som si zobral slovo, ale rokovací poriadok mi to umožňuje, mám totižto zahraničnú delegáciu o chvíľu a nedá mi, aby som sa vo forme faktickej poznámky nevyjadril k vystúpeniu pána kolegu poslanca. Totižto podľa môjho názoru takto tvrdohlavo posudzovať alebo presadzovať, pardon, iba svoj názor, nepočúvať pripomienky ani sprava a ani zľava a označovať dokonca tieto pripomienky za presadzovanie názoru nejakých lobistických skupín sa mi zdá viac ako neseriózne. Takisto pán kolega by si mal uvedomiť, že v tejto snemovni nie je jediný medicínsky odborník. Sedí ich tu, ja si myslím, pomerne dosť a takisto sú to ľudia vzdelaní, ľudia, ktorí  takisto, pán kolega, majú dlhoročnú lekársku prax, takisto, pán kolega, ľudia, ktorí takisto publikovali. A urážať poslancov za ich názory, nehnevajte sa, to snáď svedčí o kvalite vášho vystúpenia. To je všetko, čo som chcel vo forme faktickej poznámky poznamenať.
Laššáková, Jana, podpredsedníčka NR SR (2013-10-16):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Áno. Do rozpravy ústne sa hlásia poslanci Zajac, Žitňanská a Sulík. Končím možnosť prihlásiť sa do rozpravy ústne. Nech sa páči, pán poslanec Zajac, máte slovo.